CELEX: 32013R0338
Language: el
Date: 2013-04-15
Title: Κανονισμός (ΕΕ) αριθ. 338/2013 της Επιτροπής, της 15ης Απριλίου 2013 , σχετικά με την προσαρμογή του κανονισμού (ΕΕ) αριθ. 1125/2010 για τον καθορισμό των κέντρων παρέμβασης σιτηρών λόγω της προσχώρησης της Κροατίας στην Ευρωπαϊκή Ένωση

16.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/7
            
         ΚΑΝΟΝΙΣΜΌΣ (ΕΕ) αριθ. 338/2013 ΤΗΣ ΕΠΙΤΡΟΠΉΣ
   της 15ης Απριλίου 2013
   σχετικά με την προσαρμογή του κανονισμού (ΕΕ) αριθ. 1125/2010 για τον καθορισμό των κέντρων παρέμβασης σιτηρών λόγω της προσχώρησης της Κροατίας στην Ευρωπαϊκή Ένωση
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 50,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1125/2010 της Επιτροπής, της 3ης Δεκεμβρίου 2010, για τον καθορισμό των κέντρων παρέμβασης σιτηρών και την τροποποίηση του κανονισμού (ΕΚ) αριθ. 1173/2009 (1), καθορίζει στο παράρτημά του τα κέντρα παρέμβασης σιτηρών.
            
         
               (2)
            
            
               Λαμβανομένης υπόψη της προσχώρησης της Κροατίας, κρίνεται αναγκαίο να καθοριστούν για τη χώρα αυτή τα κέντρα παρέμβασης σιτηρών και να συμπεριληφθούν τα κέντρα αυτά στον κατάλογο του κανονισμού (ΕΕ) αριθ. 1125/2010.
            
         
               (3)
            
            
               Σύμφωνα με το άρθρο 55 παράγραφος 1 του κανονισμού (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (2), η Κροατία κοινοποίησε στην Επιτροπή τον κατάλογο των κέντρων παρέμβασης σιτηρών καθώς και τον κατάλογο των αποθηκών (3) που συνδέονται με τα εν λόγω κέντρα, τα οποία έχουν εγκριθεί δεδομένου ότι πληρούν τους ελάχιστους όρους που απαιτούνται από την ενωσιακή νομοθεσία.
            
         
               (4)
            
            
               Ως εκ τούτου, κρίνεται σκόπιμο να προσαρμοστεί ο κανονισμός (ΕΕ) αριθ. 1125/2010 αναλόγως και να δημοσιευθεί στο διαδίκτυο ο κατάλογος των αποθηκών που συνδέονται με τα εν λόγω κέντρα, καθώς και όλες οι αναγκαίες πληροφορίες για τους επιχειρηματίες τους οποίους αφορά η δημόσια παρέμβαση,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 1125/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 318 της 4.12.2010, σ. 10.
   
      (2)  ΕΕ L 349 της 29.12.2009, σ. 1.
   
      (3)  Οι διευθύνσεις των αποθηκών των κέντρων παρέμβασης διατίθενται στον δικτυακό τόπο EUROPA/agriculture της Ευρωπαϊκής Επιτροπής http://ec.europa.eu/agriculture/cereals/legislation/index_en.htm
   
      ΠΑΡΑΡΤΗΜΑ
      Στο παράρτημα του κανονισμού (ΕΕ) αριθ. 1125/2010, το ακόλουθο τμήμα με τίτλο «ΚΡΟΑΤΙΑ» παρεμβάλλεται μετά το τμήμα με τίτλο «ΓΑΛΛΙΑ»:
      
         «ΚΡΟΑΤΙΑ
         
         
            Požega»